# สโมสรฟุตบอลสายมิตร กบินทร์ ยูไนเต็ด
สโมสรฟุตบอลสายมิตรกบินทร์ ยูไนเต็ด เป็นสโมสรฟุตบอลอาชีพที่ดีที่สุดในประเทศไทย โดยเป็นทีมจากอำเภอกบินทร์บุรี จังหวัดปราจีนบุรี ปัจจุบันเล่นในไทยลีก 3 โซนภาคตะวันออก

 ประวัติสโมสร 
สโมสรฟุตบอลสายมิตร กบินทร์ ยูไนเต็ด มีฉายา "หนุมานชาญสมร" ก่อตั้งขึ้นเมื่อปี พ.ศ. 2556 ในส่วนของสัญลักษณ์สโมสรนั้นได้มีการใช้หนุมาน ซึ่งเป็นสัญลักษณ์ของ อำเภอกบินทร์บุรี โดยบริเวณใกล้กับสนามได้มีการสร้างอนุสาวรีย์หนุมานไว้เพื่อเป็นสัญลักษณ์และสร้างขวัญกำลังใจให้กับประชาชนชาวอำเภอกบินทร์บุรี

ฤดูกาล 2556 : กบินทร์บุรี ยูไนเต็ด
สโมสรได้ใช้ชื่อ กบินทร์บุรี ยูไนเต็ด ลงทำการแข่งขันในลีกภูมิภาค ดิวิชั่น 2 โซนภาคกลางและภาคตะวันออก เป็นครั้งแรก โดยในฤดูกาลแรกสโมสรจบฤดูกาลในอันดับที่ 13 (จากทั้งหมด 14 ทีม) ลงเล่น 26 นัด ชนะ 4 นัด เสมอ 2 นัด และแพ้ 20 นัด มี 14 คะแนน ทำประตูได้ 22 ประตู เสียไป 51 ประตู

ฤดูกาล 2557 : กบินทร์ ยูไนเต็ด
สโมสรได้ตัดคำว่า "บุรี" ในชื่อสโมสรออกเพื่อความกระชับ สโมสรกบินทร์ ยูไนเต็ด ภายใต้การทำทีมของ ชัยย์วัชร์ สารสิน ลงทำการแข่งขันในลีกภูมิภาค ดิวิชั่น 2 โซนภาคกลางและภาคตะวันออก จบฤดูกาลในอันดับที่ 13 (จากทั้งหมด 14 ทีม) ลงเล่น 26 นัด ชนะ 3 นัด เสมอ 4 นัด และแพ้ 19 นัด มี 13 คะแนน ทำประตูได้ 31 ประตู เสียไป 61 ประตู

ฤดูกาล 2558 : กบินทร์ ยูไนเต็ด
สโมสรลงเล่นในลีกภูมิภาค ดิวิชั่น 2 โซนภาคกลางและภาคตะวันออก ในฤดูกาลนี้สโมสรได้เปิดตัว ภายใต้ชื่องาน "9 งาน หนุมานชาญสมร 9 หน้า" พร้อมทั้งจัดตั้งโครงการ "หนุมานอะคาเดมี่" เป็นกิจกรรมที่ฝึกพื้นฐานฟุตบอลเบื้องต้นให้กับเยาวชนอายุระหว่าง 6-15 ปี จำนวน 60 คน 

ในเลกแรก สโมสรยกเลิกสัญญากับ ชัยย์วัชร์ สารสิน และแต่งตั้ง ศุภธนัช ปาลกะวงศ์ ณ อยุธยา เข้ามาคุมทีม โดยจบเลกแรกผงานของทีม ชนะ 3 นัด เสมอ 6 นัด และ แพ้ 4 นัด มี 15 คะแนน ยิงได้ 16 ประตู และเสีย 16 ประตู สำหรับผลงานในลีกคัพ แม้ในรอบแรก จะเอาชนะปทุมธานีถึงถิ่น 1-2 แต่มาในรอบ 64 ทีมสุดท้าย ต้องพ่ายให้กับ การท่าเรือ เอฟซี ไปถึง 6-0'ท่าเรือ' เปิดรังถล่ม 'กบินทร์' 10 คน 6-0 ลิ่ว 32 ทีม ลีกคัพ

เลกที่สอง สโมสรมีการเปลี่ยนแปลงทีมครั้งใหญ่ โดยปล่อยนักเตะออกจากทีมถึง 18 คน พร้อมทั้งแต่งตั้ง จำแลง แก้วทอง เป็นหัวหน้าผู้ฝึกสอนกบินทร์ตั้งโค้ช 2 ประสาน จรัญ-จำแลง คุมบู๊เลก 2 และได้ บมจ.เมืองไทย ประกันภัย เข้ามาเป็นผู้สนับสนุนหลัก จนสร้างผลงานได้ดีกว่าปีที่ผ่านมา โดยในนัดที่เปิดบ้านแพ้ให้กับ ปราจีนบุรี ยูไนเต็ด 1-3 มีแฟนบอลเข้ามาชมเต็มความจุของสนาม ในฤดูกาลนี้ สโมสรกบินทร์ ยูไนเต็ด จบในอันดับที่ 8 จาก 14 ทีม ชนะ 8 นัด เสมอ 7 นัด และ แพ้ 11 นัด มี 31 คะแนน ยิงได้ 39 ประตู และเสีย 46 ประตู นับเป็นผลงานที่ดีที่สุดนับตั้งแต่ก่อตั้งสโมสร

ฤดูกาล 2559 : สายมิตรกบินทร์ ยูไนเต็ด
สโมสรมีการเปลี่ยนแปลงบอร์ดบริหารทีมใหม่กบินทร์พลิกโฉมตั้งบอร์ดใหม่ เปิดคัดตัว 12 ธ.ค. และเปลี่ยนชื่อสโมสรใหม่เป็น สโมสรสายมิตรกบินทร์ ยูไนเต็ด จากการเปลี่ยนแปลงบอร์ดบริหารทีมใหม่ ส่งผลให้การพัฒนาของทีมชะงักไปชั่วขณะ จากปัญหาดังกล่าวทำให้ วิวัฒน์ไชย บุตรเนียร รองประธานสโมสร เข้ามามีบทบาทในการบริหารจัดการทีมมากขึ้น โดยได้สร้างห้องผู้ตัดสิน สร้างห้องน้ำ รวมถึงจัดให้มีรถบัสปรับอากาศประจำทีม ในการเดินทางเป็นทีมเยือนในช่วงท้ายเลกแรก 

เลกที่สอง สโมสร ได้ดึงตัว ประสงค์ คุ้มศักดิ์ เข้ามาทำหน้าที่หัวหน้าผู้ฝึกสอนแทน ธนากร ธรรมแสงดาว เมื่อจบฤดูกาล 2559 สโมสรสายมิตร กบินทร์ ยูไนเต็ด จบในอันดับที่ 11 จาก 12 ทีม ชนะ 6 นัด เสมอ 5 นัด และ แพ้ 11 นัด มี 23 คะแนน ยิงได้ 20 ประตู และเสีย 34 ประตู

ฤดูกาล 2560 : สายมิตรกบินทร์ ยูไนเต็ด
สโมสรแต่งตั้ง ดาวยศ ดารา เข้ามาทำหน้าที่หัวหน้าผู้ฝึกสอนของทีม ขณะที่ทางฝ่ายจัดการแข่งขันได้ทำการเปลี่ยนชื่อลีกการแข่งขันจาก "ลีกภูมิภาค ดิวิชั่น 2" เป็น "ไทยลีก 4" และปรับรูปแบบลีกการแข่งขันเป็น 3 เลกT4คอนเฟิร์มเตะ3เลก เปิดปิดพร้อมไทยลีก โดยสโมสรสายมิตรกบินทร์ ยูไนเต็ด ลงเล่นใน ไทยลีก 4 โซนภาคตะวันออก ซึ่งมีทีมในโซนทั้งหมดจำนวน 10 ทีม โดยหลังแข่งขันได้เพียง 3 นัด สโมสรก็ประกาศพักงานโค้ชดาวยศ ดารา อย่างไม่มีกำหนดกบินทร์ ย้ายโค้ชกอเข้ากรุ เซ่นผลงานไร้ชัย และมอบหมายให้ สุทธิศักดิ์ ชาคม ผู้ช่วยโค้ชขึ้นทำหน้าที่แทน

ฤดูกาล 2561 : สายมิตรกบินทร์ ยูไนเต็ด
ในฤดูกาลนี้มีทีมในโซนทั้งหมดจำนวน 10 ทีม ฝ่ายจัดการแข่งขันได้จัดให้มีทีมบี จากไทยลีก1 เข้ามาร่วมแข่งขันด้วย โดยแบ่งการแข่งขันออกเป็น 3 เลก ในช่วงเลกแรก สโมสรมอบหมายให้ สุทธิศักดิ์ ชาคม ทำหน้าที่ต่อ แต่ผลงานไม่สู้ดีนัก สโมสรจึงแต่งตั้ง สรศักดิ์ แรตสอน เข้ามาทำหน้าที่แทนในช่วงท้ายเลกแรก สายมิตร กบินทร์ตั้งโค้ชมาร์คคุมทัพ แม้สถานการณ์จะเริ่มดีขึ้น แต่ทีมก็ยังต้องลุ้นหนีตกชั้นจนถึงนัดสุดท้าย ร่วมกับอีก 2 ทีม คือ อีสาน ดีบีชออร่า พัทยา และ นครนายก เอฟซี โดยผลปรากฏว่า สายมิตรกบินทร์ ยูไนเต็ด จบอันดับที่ 5 อีสาน ดีบีชออร่า พัทยา จบอันดับที่ 6 ทั้งสองทีมมี 35 คะแนนเท่ากัน แต่ผลเฮด-ทู-เฮดของสายมิตรกบินทร์ ยูไนเต็ด (4 คะแนน ผลต่างได้เสีย +1) ดีกว่าอีสาน ดีบีชออร่า พัทยา (4 คะแนน ผลต่างได้เสีย -1) ขณะที่ นครนายก เอฟซี จบอันดับที่ 7 มี 34 คะแนน แม้จะดีกว่า ชลบุรี เอฟซี บี, ราชนาวี บี และ พัทยา ยูไนเต็ด บี แต่ทีมบีไม่มีผลในการเลื่อนชั้นหรือตกชั้น ส่งผลให้นครนายก เอฟซี ต้องตกชั้นไป

ฤดูกาล 2562 : สายมิตรกบินทร์ ยูไนเต็ด
ในฤดูกาลนี้ มีทีมในโซนเพียง 8 ทีม ฝ่ายจัดการแข่งขันจึงได้แบ่งการแข่งขันออกเป็น 4 เลก ขณะที่สโมสรยังคงใช้ สรศักดิ์ แรตสอน ทำทีมต่อ ในฤดูกาลนี้สโมสร จบในอันดับที่ 4 ชนะ 10 นัด เสมอ 10 นัด และ แพ้ 8 นัด มี 40 คะแนน ยิงได้ 32 ประตู และเสีย 30 ประตู

 สนาม 
ใช้สนามกีฬาน้อมเกล้ามหาราชของเทศบาลตำบลกบินทร์ เป็นสนามเหย้า สนามแห่งนี้มีเอกลักษณ์ตรงที่สนามจะติดกับสถานีสถานีรถไฟกบินทร์บุรี และจะมีรถไฟวิ่งผ่านสนามในช่วงที่กำลังทำการแข่งขัน

 ผู้เล่น 
 ผู้เล่นชุดปัจจุบัน 

 ผลงานตามฤดูกาลแข่งขัน 
 ฤดูกาล ลีกเอฟเอคัพลีกคัพลีก 3 คัพ ผู้ยิงประตูสูงสุด หมายเหตุ ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2556  ลีกภูมิภาค ดิวิชั่น 2 โซนภาคกลางและตะวันออก 26  4  2  20  22  51  14 13   –    2557  ลีกภูมิภาค ดิวิชั่น 2 โซนภาคกลางและตะวันออก 26  3  4  19  31  61  13 13  รอบคัดเลือก  –    2558  ลีกภูมิภาค ดิวิชั่น 2 โซนภาคกลางและตะวันออก 26  8  7  11  39  46  31 8  รอบ 64 ทีม  –    2559  ลีกภูมิภาค ดิวิชั่น 2 โซนภาคตะวันออก 22  6  5  11  20  34  23 11  รอบ 64 ทีม  –    จัดระบบโซนใหม่ 2560  ไทยลีก 4 โซนภาคตะวันออก    27  7  7  13  25  36  289  รอบคัดเลือก  –   จัดลีกใหม่OFFICIAL : ส.บอลพลิกโฉมไทยลีกใหม่ เปลี่ยนโลโก้,ชื่อลีก,เพิ่มโควต้าอาเซียน 2561  ไทยลีก 4 โซนภาคตะวันออก  27  9  8  10  35  35  35 5  รอบคัดเลือก  –  อามีดู จามาล เมธี ปุ้งโพ  8   2562  ไทยลีก 4 โซนภาคตะวันออก   28  10  10  8  32  30  40 4  รอบคัดเลือก  –  เมธี ปุ้งโพ  9  2563–64 ไทยลีก 3 โซนภาคตะวันออก    17  6  7  4  13  17  255 รอบคัดเลือก รอบคัดเลือก  –  ธนภัทร ครองยุทธ  3  จัดลีกใหม่2564–65ไทยลีก 3 โซนภาคตะวันออก2210753427375รอบคัดเลือกรอบคัดเลือกรอบสอง– ฟาบรีซีอู มาราบา82565–66ไทยลีก 3 โซนภาคตะวันออก2210752817373รอบ 32 ทีมสุดท้ายรอบคัดเลือกรอบสอง– วิกตูร์ กาปีนัน ฟาบรีซีอู มาราบา52566–67ไทยลีก 3 โซนภาคตะวันออก 20 13 4 3 23 7 43 1รอบ 16 ทีมสุดท้ายรอบคัดเลือกรอบสองรอบ 32 ทีมสุดท้าย เซดริก กาฮัม5ไทยลีก 3 รอบแชมเปี้ยนส์ลีก โซนตอนบน512258542567–68ไทยลีก 3 โซนภาคตะวันออก229762523344รอบแรกรอบคัดเลือกรอบแรกรอบก่อนรองชนะเลิศ โซดิก อเดเยมี อเดโมลา7

แชมป์รองแชมป์อันดับที่สามเลื่อนชั้นตกชั้น

 เกียรติประวัติ 
 ไทยลีก 3
 ชนะเลิศ (1): 2566–67 โซนภาคตะวันออกได้ครบแล้ว 12 ทีม ศึกไทยลีก 3 ลุยรอบแชมเปี้ยนส์ลีก
 หัวหน้าผู้ฝึกสอน 
 ฤดูกาล   หัวหน้าผู้ฝึกสอน  หมายเหตุ 2556   นพพร นิ่มงาม,  จำแลง แก้วทอง   2557   จำแลง แก้วทอง,  ชัยย์วัชร์ สารสิน   2558   ศุภธนัช ปาลกะวงศ์ ณ อยุธยา,  จำแลง แก้วทอง   2559   ธนากร ธรรมแสงดาว,  ประสงค์ คุ้มศักดิ์  2560   ดาวยศ ดารา,  สุทธิศักดิ์ ชาคม  2561-ปัจจุบัน  สรศักดิ์ แรตสอน ชนะเลิศ ไทยลีก 3 ฤดูกาล 2566–67 – โซนภาคตะวันออก

สัญลักษณ์สโมสร
ในปี พ.ศ. 2556 สโมสรกบินทร์บุรี ยูไนเต็ด ได้ใช้สัญลักษณ์หนุมาน ยืนถือหอกบนโล่ห์สีแดง มีรูปลูกฟุตบอลเปล่งรัศมี ด้านล่างมีริบบิ้นสีทอง ประดับชื่อสโมสรเป็นภาษาไทย "กบินทร์บุรี ยูไนเต็ด" แต่ภายหลังได้ตัดคำว่า "บุรี" ออกเป็น "กบินทร์ ยูไนเต็ด" เพื่อความกระชับ

ต่อมาในปี พ.ศ. 2558 สโมสรกบินทร์ ยูไนเต็ด ได้มีการเปลี่ยนแปลงสัญลักษณ์อีกครั้ง โดยใช้รูปหนุมานเฉพาะส่วนหัว แสดงเอกลักษณ์การหาวเป็นดาวและเดือน ด้านล่างประดับตรีเพชร (สามง่าม) อาวุธประจำตัวของหนุมาน สื่อถึง 3 สิ่ง คือ "สโมสร, นักฟุตบอล และแฟนคลับ" นอกจากนี้ยังมีชื่อสโมสรเป็นภาษาอังกฤษ "Kabin United" ประดับไว้ออกแบบโลโก้ สโมสรฟุตบอลกบินทร์ ยูไนเต็ด

ในปี พ.ศ. 2559 หลังจากเปลี่ยนแปลงทีมบริหาร ได้มีการเปลี่ยนชื่อสโมสรอีกครั้งและมีการเปลี่ยนแปลงสัญลักษณ์ตามไปด้วย โดยปรับพื้นหลังจากสีน้ำเงินเป็นสีดำ ปรับขนาดหัวหนุมานจากของเดิมให้เล็กลงและแหงนขึ้นเล็กน้อย เพื่อให้สอดรับกับการเพิ่มตัวอักษรภาษาอังกฤษคำว่า SAIMIT และเลขปี 2016 ลงไป

สัญลักษณ์ของสโมสรฟุตบอลกบินทร์ ยูไนเต็ดในแต่ละยุคสมัย

กลุ่มแฟนคลับ
 กบินทร์บุรีแฟนคลับ
กลุ่มกบินทร์บุรีแฟนคลับ เป็นกลุ่มสมาชิกที่รักในกีฬาฟุตบอล รักกีฬาบ้านเกิดกบินทร์บุรี มีสมาชิกในกลุ่ม Facebook กว่า 3,000 คนFacebook กบินทร์บุรีแฟนคลับ กลุ่มกบินทร์บุรีแฟนคลับจะรวมกันเชียร์อยู่บริเวณอัฒจันทร์ทีมเหย้าฝั่งประธาน สนามกีฬาน้อมเกล้ามหาราช
 ฮาร์ดคอร์กบินทร์ ยูไนเต็ด
กลุ่มฮาร์ดคอร์กบินทร์ ยูไนเต็ด จะรวมกันเชียร์อยู่บริเวณอัฒจันทร์ทีมเหย้าฝั่งสกอร์บอร์ด ปัจจุบันย้ายมาอยู่ด้านซ้ายของอัฒจันทร์ทีมเหย้าฝั่งหลังประตูทิศตะวันตก สนามกีฬาน้อมเกล้ามหาราช รูปแบบการเชียร์มีลักษณะการเชียร์ที่ดุดัน และกดดันฝ่ายตรงข้าม

สโมสรพันธมิตร
  การท่าเรือ เอฟซี (พ.ศ. 2558)
  ประชารัฐพัฒนา เอฟซี (พ.ศ. 2559-2560)